b'\n_START_ARTICLE_\nEn fars s\xc3\xb8n\n_START_SECTION_\nHandling\n_START_PARAGRAPH_\nI sin Volvo drager P-O v\xc3\xa6k fra det ensomme liv i Sverige for at m\xc3\xb8de sin s\xc3\xb8n, Jakob, i Danmark. Det er tretten \xc3\xa5r siden, de s\xc3\xa5 hinanden sidst. Tretten \xc3\xa5r - det er lang tid. Den eneste information, P-O har f\xc3\xa5et om s\xc3\xb8nnen, er via postkort fra alle verdens hj\xc3\xb8rner - korte rapporter om Jakobs liv; han rejser; han har m\xc3\xb8dt en svensk pige; de er blevet gift, intet mere, indtil en indbydelse til Jakobs 30-\xc3\xa5rs f\xc3\xb8dselsdag i K\xc3\xb8benhavn dumper ind af brevspr\xc3\xa6kken. Hvorfor vil Jakob m\xc3\xb8de sin far netop nu? Hvordan kan det v\xc3\xa6re, at den svenske pige ikke taler svensk? Og hvorfor er de ikke i stand til at n\xc3\xa5 hinanden til trods for de bedste intentioner? Med s\xc3\xa5 meget h\xc3\xa5b om forst\xc3\xa5else og k\xc3\xa6rlighed, der er knyttet til dette m\xc3\xb8de, kan det kun g\xc3\xa5 galt.'